open-index/open-wikipedia-markdown huggingface dataset:
Liudvikas Pociejus

**Liudvikas Konstantinas Pociejus** (1664 m. Kietaviškėse – 1730 m. sausio 3 d. Ružankoje) – LDK ir ATR karinis veikėjas.

## Biografija

Leonardo Gabrieliaus Pociejaus sūnus. Nuo 1687 m. buvo Lietuvos Brastos žemės raštininkas, nuo 1698 m. LDK didysis sargybininkas, nuo 1703 m. LDK didysis iždininkas (karo išlaidoms padengti kaldino netikrus LDK, Austrijos pinigus). ATR valdant Augustui II (1697–1704 m., 1709–1733 m.) ir per Šiaurės karą (1700–1721 Liudvikas drauge su Grigalium Antanu Oginskiu vadovavo Rusijai palankių LDK bajorų grupuotei, kovojančiai su švedais ir jų sąjungininkais Sapiegomis (dalyvavo 1700 m. Valkininkų konfederacijoje ir mūšyje, kuriame Sapiegų kariuomenė buvo sumušta). Rusijos caro Petro I pastangomis 1709 m. paskirtas LDK didžiuoju etmonu ir Vilniaus kaštelionu. Nuo 1722 – Vilniaus vaivada. Su LDK kariuomene dalyvavo mūšiuose su turkais ir Krymo totoriais Vengrijoje, Moldavijoje, Ukrainoje. 1697 m. ATR Seime buvo vienas įstatymo dėl Lietuvos ir Lenkijos teisių sulyginimo (*Coaequatio iurium* aktas) iniciatorių, kad LDK bajorų teisės būtų sulygintos su Lenkijos bajorų teisėmis. Vienas 1716 m. Vilniaus konfederacijos organizatorių ir vadų.

## Šaltiniai

|-
Kafuė

**Kafuė** () – upė vidurio Zambijoje; Zambezės kairysis intakas. Prasideda Vario Juostos provincijoje, netoli Kongo DR sienos, 1350 m aukštyje. Aukštupyje meandruoja, teka pelkėtomis vietovėmis, vėliau slėnis susiaurėja, upė teka pro Zambijos varingąją sritį. Vidurupis 26 km teka giliu tarpekliu. Už Kitvės Kafuė suka į pietvakarius, smarkiai meandruoja, sudaro daug senvagių bei iki 6000 km² išsiplečiančią Lukangos pelkę. Žemupyje upė teka lygumomis į rytus, prateka 60 km gylio tarpeklį. Įteka į Zambezę 20 km nuo Čirundu.

Didžiausi intakai: Lunga, Lufupa.

Upėje įrengtos dvi užtvankos – Iteži Težio ir Kafuė tarpeklio. Aukštupys kenčia nuo pramoninės (vario nuotėkų) ir buitinės taršos. Kafuė vanduo naudojamas pasėlių drėkinimui. Upės vidurupis yra svarbi laukinės gamtos sritis, čia įsteigti Kafuė, Ločinvaro ir Mėlynosios Lagūnos nacionaliniai parkai. Svarbiausi miestai prie upės yra Kitvė ir Kafuė.

## Šaltiniai
Kafuė (reikšmės)

**Kafuė** gali reikšti šiuos objektus Zambijoje:

* Kafuė – upė;
* Kafuė – miestas;
* Kafuė nacionalinis parkas;
* Kafuė apskritis.
Kafuė (miestas)

**Kafuė** () – miestas vidurio Zambijoje, Lusakos provincijoje, 44 km į pietus nuo Lusakos, prie Kafuė upės ir tvenkinio. Pro miestą eina Lusakos-Livingstono geležinkelio linija. Ties Kafuė yra vienintelė vieta, kur galima kirsti platų ir pelkėtą Kafuė upės slėnį, skiriantį pietų ir šiaurės Zambiją.

Chemijos (trąšų gamybos), statybinių medžiagų, avalynės, tekstilės, maisto pramonė. Verčiamasi žuvininkyste ir žvejyba, žemės ūkiu. 30 km nuo miesto veikia Kafuė hidroelektrinė.
Kafuė nacionalinis parkas

**Kafuė nacionalinis parkas** () – didžiausias Zambijos nacionalinis parkas ir antras pagal dydį parkas Afrikoje. Įsteigtas Kafuė vidurupio slėnyje, Šiaurės vakarų, Centrinėje ir Pietų provincijose. Plotas – 22 400 km².

Parke saugoma žolinė savana ir tropiniai miškai su šiam regionui būdinga augalija ir gyvūnija. Daug vertingų ekosistemų sukuria Kafuė slėnio senvagės ir pelkynai. Parke auga vadinamieji *miombo* miškai, kuriuose dominuoja dryžmedžiai (*Brachystegia*), akacijos, izoberlinijos. Kafuė nacionaliniame parke yra retų Afrikos hieninių šunų, taip pat liūtų, leopardų, dėmėtųjų hienų, stepinių zebrų, vandeninių ožių, afrikinių buivolų, afrikinių karpočių, ~15 antilopių rūšių (impala, puku, dryžuotoji gnu, ličis, didžioji kudu, margoji antilopė, krūmyninis dukeris, oribė, juodoji antilopė, arklinė antilopė). Taip pat yra retų paukščių, pavyzdžiui, endeminis zambinis barzdočius (*Lybius chaplini*).


Image:Sable bull.jpg|Juodoji antilopė
Image:Ceryle rudis (couple).jpg|Mažieji vandeniniai tulžiai
Image:Crocodylus niloticus (Kafue).jpg|Nilo krokodilas


## Šaltiniai
Marvin Gaye

**Marvin Gaye** (tikr. Marvin Pentz Gay, Jr. (jaunesnysis), 1939 m. balandžio 2 d. – 1984 m. balandžio 1 d.) – JAV juodaodžių soul ir R&B muzikos ikona. Vienas iš pačių talentingiausių XX amžiaus popmuzikos atlikėjų.

Didžiąją karjeros dalį Marvin Gaye buvo Motown garso įrašų kompanijos žvaigždė, dainuojanti sentimentalias ir saldžias soul balades, tačiau viską apvertė aukštyn kojomis 1971 m. albumu „What's Going On“, kuriame prabilo apie skurdą, karą, politinę korupciją ir rasinę nelygybę.

Marvin Gaye gyvenimas baigėsi tragiškai. Atlikėjas slapstėsi nuo kreditorių Europoje ir buvo įklimpęs į kokaino vartojimo liūną, kaip grįžęs į JAV buvo nušautas savo paties tėvo.

Marvin Gaye geriausiai žinomas dainomis „What's Going On“ (1971), „Sexual Healing“ (1982), „Mercy, Mercy Me“ (1971), Let's Get It On (1973) ir dainos „I Heard It Through The Grapevine“ (1968) atlikimu.  

1997 m. D. Britanijos  dienraštis „The Guardian“ albumą „What's Going On“ įvertino kaip geriausią visų laikų, o 2003 m. JAV muzikos žurnalas The Rolling Stone skyrė 6 vietą „The 500 greatest albums of all time“ (500 Šauniausių visų laikų albumų) sąraše. Pastarasis žurnalas 2020 m. šiam albumui skyrė jau 1-ąją vietą. 

## Diskografija

### Studijiniai albumai

**The Soulful Moods of Marvin Gaye* (1961)
**That Stubborn Kinda Fellow* (1962)
**When I'm Alone I Cry* (1964)
**Hello Broadway* (1964)
**How Sweet It Is to Be Loved by You* (1965)
**A Tribute to the Great Nat "King" Cole* (1965)
**Moods of Marvin Gaye* (1966)
**I Heard It Through the Grapevine* (1968)
**[[M.P.G.]]* (1969)
*''That's the Way Love Is'' (1970)
*''What's Going On'' (1971)
*''Trouble Man'' (1972)
*''Let's Get It On'' (1973)
*''I Want You'' (1976)
*''Here, My Dear'' (1978)
*''In Our Lifetime'' (1981)
*''Midnight Love'' (1982)
**Dream of a Lifetime* (pomirtinis) (1985)
**Romantically Yours* (pomirtinis) (1985)
**Vulnerable* (pomirtinis) (1997)

### Duetų albumai

**Together* (su Mary Wells) (1964)
**Take Two* (su Kim Weston) (1966)
**[[United (albumas)|United]]* (su Tammi Terrell) (1967)
**You're All I Need* (su Tammi Terrell) (1968)
**Easy* (su Tammi Terrell) (1969)
**Diana & Marvin* (su Diana Ross) (1973)
**Motown Superstar Series* (su Tammi Terrell) (1980)

### Koncertiniai

**Marvin Gaye Recorded Live on Stage* (1963)
**Marvin Gaye Live!* (1974)
**Live at the London Palladium* (1977)
**Marvin Gaye at the Copa* (2005)

## Nuorodos
* Tinklalapis skirtas Marvinui Gaye 
* Allmusic apie Marvin Gaye: biografija, reviu
* 

## Šaltiniai
Katorga

**Katorga** (, 'verčiu, spiriu')  – už nusikaltimus skiriami sunkūs priverčiamieji darbai, paprastai išsiunčiant toli nuo tėvynės; sunkiausia laisvės atėmimo forma. Taip pat tai yra tų priverčiamųjų darbų atlikimo vieta.

## Istorija
Katorga žinoma nuo Senovės Romos laikų: ši darbo forma plačiai naudota tiesiant garsiuosius vandentiekius. Viduramžiais katorga buvo paplitusi tarp visų romanų tautų, naudojant ją galerose (, 'galera') – irkliniuose laivuose, kur buvo reikalinga ypač daug sunkaus fizinio darbo. XVII a. katorga pradėjo plisti carinėje Rusijoje, pradėjus kolonizuoti Sibirą. Petro I valdymo laikotarpiu mirties bausmę nuteistiesiems myriop pakeisdavo išsiuntimu į katorgą iki gyvos galvos. Žlugus Rusijos imperijai, katorgos bausmė buvo panaikinta 1917 m.

## Paplitimas
TSRS katorga kaip bausmės  rūšis buvo atnaujinta 1943 m. balandžio 19 d., kai TSRS Aukščiausiosios tarybos prezidiumas išleido įsaką „Dėl bausmių vokiečių fašistų niekšams, kaltiems už tarybinių civilių žmonių ir raudonarmiečių  belaisvių žudynes ir kankinimus, šnipams, tėvynės išdavikams ir jų pakalikams iš  tarybinių piliečių tarpo“ (*О мерах наказания для немецко-фашистских злодеев, виновных в убийствах и истязаниях советского гражданского населения и пленных красноармейцев, для шпионов, изменников родины из числа советских граждан и для их пособников*). 

Katorgos darbai teisiškai tebėra išlikę kai kuriose Pietų Amerikos, Afrikos ir Azijos šalyse: Argentinoje, Egipte, Zambijoje, Indijoje, Irake, Šiaurės Korėjoje, Senegale, Turkijoje. Anglijoje katorga formaliai panaikinta 1948 m., Vakarų Vokietijoje, JAV – 1970 m.

## Šaltiniai

## Taip pat skaitykite
* Gulagas
* Tremtis

## Nuorodos

*Pažintis su Rusijos kalėjimais, 1887 m.
* Katorgos samprata (rusų k.)
* Mirties baumės vykdymo teorijos pagrindai (rusų k.)
Levenhagenas (Komsomolskas)

**Levenhagenas** (, 1945–1946 m. , nuo 1946 m. rugsėjo 7 d. ***Komsomolskas***, ) – gyvenvietė Kaliningrado srities centrinėje dalyje, Gvardeisko rajone, nuo 2008 m. birželio 30 d. Ozerkų kaimo gyvenvietės kaimas.

## Istorija

Notangos žemės kaimo pavadinimas vokiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Žuvininkų apskrities kaimas. 1947–2008 m. Ozerkų apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Intervencijos brigada (Portugalija)

**Intervencijos brigada** () – Portugalijos armijos mechanizuotųjų pėstininkų brigada, suformuota 2006 m. iš *Lengvosios intervencijos brigados* (), kuri anksčiau buvo suformuota iš *Specialiųjų pajėgų brigados* ().

## Organizacija
Brigados organizacija ir ginkluotė primena JAV armijos *Stryker* brigadą, ginkluotą ratiniai šarvuočiais.

Brigados bazė yra Koimbroje. Ji turi kelis pavaldžius dalinius:
* 13-asis pėstininkų pulkas (*Regimento de Infantaria Nº 13*) – Vila Realyje,
* 14-asis pėstininkų pulkas (*Regimento de Infantaria Nº 14*) – Vizėjuje,
* 19-asis pėstininkų pulkas (*Regimento de Infantaria Nº 19*) – Šavese,
* 6-asis kavalerijos pulkas (*Regimento de Cavalaria Nº 6*) – Bragoje,
* 3-asis inžinerijos pulkas (*Regimento de Engenharia Nº.3*) – Espinje,
* 1-ais zenitinės artilerijos pulkas (*Regimento de Artilharia Antiaérea Nº.1*) – Keluse.

Intervencijos brigadą sudaro šie daliniai:
* 1-asis pėstininkų batalionas (RI13)
* 2-asis pėstininkų batalionas (RI14)
* Ratinių savaeigių grupė (*Grupo de Auto-Metralhadoras*; RC6)
* Žvalgybos eskadronas (ERec; RC6)
* Lauko artilerijos grupė (GAC; RA5)
* Zenitinė baterija (BtrAAA; RAA1)
* Inžinerijos kuopa (CEng; RE3)
* Ryšių ir informacijos kuopa (CTrms; EPT)
* Užnugario paramos batalionas (BApSvcs; EPS ir RI19).

## Ginkluotė
Intervencijos brigados ginkluotė:
* Ratinis šarvuotasis transporteris „Pandur II APC“. Pagal licenciją gaminamas Portugalijoje. Šarvuočiais „Pandur II 8x8“ bus apginkluoti 1-asis ir 2-asis pėstininkų batalionai, žvalgybos eskadronas, užnugario paramos batalionas ir ryšių bei inžinerijos kuopos. Savaeigių versijos šarvuočiais ketinama apginkluoti ratinių savaeigių grupę.
* 155 mm „M114“ haubica. Šiomis haubicomis ginkluota lauko artilerijos grupė. Jas ketinama pakeisti modernesnėmis velkamosiomis haubicomis.
* „MIM-72 Chaparral“ zenitinė raketa. Jomis ginkluota zenitinė baterija. Planuojama šias raketas pakeisti raketomis „AN/TWQ-1 Avenger“.

Kiti ginklai:
* šautuvai „Heckler & Koch G3“,
* kulkosvaidžiai „Rheinmetall MG 3“ ir „M2 Browning“,
* 120 mm ir 81 mm minosvaidžiai,
* PTVR „MILAN“,
* šarvuotieji transporteriai „Bravia Chaimite V200“,
* ratinės savaeigės „Cadillac Gage Commando V150“,
ir kt.
Vladimiras Molovas

**Vladimiras Dimitrovas Molovas** (; 1873 m. liepos 16 d. Kijevas, dab. Ukraina -  1935 m. balandžio 29 d. Sofija, Bulgarija) - bulgarų politikas, švietimo (1910-1911), vėliau (1926-1931) finansų ministras, teisininkas, teisėtyrininkas penalistas, Sofijos universiteto profesorius, Dimitar Mollov sūnus.

## Biografija
Gimė gydytojo ir politiko šeimoje. Jaunesnysis brolis Vasil Molowas buvo gydytojas.

1890 m. baigė Sofijos 1-ąją gimnaziją, 1894 m. - teisę (Maskvos universiteto Teisės fakultetas). 

Po keleto metų praktikos Vakarų Europoje grįžo į Sofiją, nuo 1900 m. Sofijos universiteto baudžiamosios teisės dėstytojas (iki pat mirties), 1905-1906 m. Teisės fakulteto dekanas, nuo 1924 m. profesorius, nuo 1906 m. Bulgarijos literatūrinės bendrijos (dab. Bulgarijos mokslų akademija) narys.

## Literatūra
* Tschew, Tascho: *Die Minister Bulgariens 1879-1999* (aus dem bulg. Министрите на България), София: АИ „Проф. Марин Дринов“, 1999 ISBN 978-954-430-603-8
Goniondzo miesto herbas

**Goniondzo miesto herbas** () – Goniondzo miesto heraldinis simbolis.

## Aprašas
Auksiniame skydo lauke juodas einantis lokys. 

Herbas simbolizuoja aplinkinėse vietovėse gyvenančius lokius.

## Šaltiniai

* Aprašymas apie herbą (angl.);
* Goniondzo miesto statutas (lenk.) .
Goniondzo žydų kapinės

**Goniondzo žydų kapinės** () - žydų kapinės esančios Goniondzo mieste. Kapinės užima 1,6 ha plotą. Kapinės yra apie 500 m nuo katalikų kapinių. Per II pasaulinį karą kapinės buvo suniokotos. Šiuo metu išlikę apie 20 antkapių.


Vaizdas:Goniadz kirkut-1.jpg


## Literatūra

* Przemysław Burchard: Pamiątki i zabytki kultury żydowskiej w Polsce. Warszawa: 1990 m., ss. 66. 

## Nuorodos

* Kapinių aprašymas (lenk.) .
Goniondzo miesto sinagoga

**Goniondzo miesto sinagoga** () – sinagoga, buvusi Goniondzo mieste. Sinagoga buvo pastatyta XVIII a. pradžioje. 1941 m. per II pasaulinį karą sinagoga sudegė. Po karo vietoje sinagogos pastatytas naujas pastatas, kuriame yra jaunimo kultūros namai. Sinagoga buvo stačiakampio formos, viduje buvo Aron hakodešas.

## Literatūra
* Sinagogos aprašymas (lenk.) .
Goniondzo Šv. Agneškos parapija

**Goniondzo Šv. Agneškos parapija** () - parapija priklauso Balstogės arkivyskupijai, Monkų dekanatui. Parapija įkurta apie 1430 metus. Parapijos steigėjas buvo Lietuvos Didžiosios Kunigaikštystės valdovas Vytautas Didysis. Švedų tvano metu parapijos bažnyčia buvo labai suniokota. 1520 m. pastatyta nauja bažnyčia, kurios steigėjas buvo Mikalojus Radvilaitis. Apie 500 m nuo bažnyčios 1804 m. įkurtos parapijos kapinės, kurios šiuo metu užima 2 ha plotą.

## Nuorodos

* Aprašymas apie parapiją (lenk.) .
Osoveco geležinkelio stotis

**Osoveco geležinkelio stotis** () - geležinkelio stotis Osoveco gyvenvietėje, šiaurės rytų Lenkijoje, Palenkės vaivadijoje, Monkų apskrityje. Stotis pastatyta XIX a. pabaigoje. Per I pasaulinį karą stotį sugriovė Vokietijos imperijos kariuomenė, o per II pasaulinį karą sugriovė Raudonoji armija. Abu kartus stotis buvo atstatyta tokios pačios išvaizdos kaip ir anksčiau stovėjusi. Tai trijų platformų, trijų peronų geležinkelio stotis, per kurią eina Balstogė-Glomnas geležinkelio linija. Nuo stoties iki Goniondzo geležinkelio stoties yra 4,8 km ir iki Podlaseko geležinkelio stotelės 13,1 km.
 


Railway station in Osowiec 1.JPG
Railway station in Osowiec 2.JPG
Railway station in Osowiec 3.JPG
Osowiec. Wieża ciśnień.JPG


## Nuorodos
* Aprašymas apie geležinkelio liniją Nr. 38 (lenk.);
* Aprašymas apie Osoveco geležinkelio stotį (lenk.).
Kasama

**Kasama** () – miestas šiaurės rytų Zambijoje, bembų žemėje. Šiaurės provincijos administracinis centras. Pro miestą eina Lusakos-Dar es Salamo geležinkelis, yra kelių mazgas, oro uostas. Maisto, tekstilės pramonė, prekyba žemės ūkio produkcija.

Kasamos apylinkėse yra priešistorinių piešinių bei vaizdingas Čišimbos krioklys.
Kerėžiai (Kelmė)

**Kerėžiai** – buvęs kaimas Kelmės rajono savivaldybėje, 12 km nuo Šaukėnų, netoli senojo kelio Kelmė-Šaukėnai, prie Medinupio (Mergupio, Gancės intakas). Prie buvusio Kerėžių dvaro parko yra senkapis. Jame dar 1966 m. buvo geležinis kryžius. Viršutinis kapinyno sluoksnis dalinai suardytas. Paminklą 1969 m. aprašė tytuvėniškis Petras Jagminas.

## Etimologija

Kerėžiai – žemaitiškos kilmės žodis, reiškiantis trumpą išsišakojusį medį.

## Istorija

XIX a. pradžioje Kerėžių dvaras buvo vienas iš vienuolikos grafo Adomo Brioel-Pliaterio dvarų. Vėliau jis, būdamas silpnos valios, didelę savo turto dalį prarado. Liko tik Kerėžiai, Palendriai ir Vaitaičiai. XIX a. pradžioje Pliateris vedė kunigaikštytę Ksaverą Sviatopolk-Mirskytę (vienas iš šios giminės – Piotras Danilovičius Sviatopolk-Mirskis buvo Vilniaus generalgubernatorius, o nuo 1904 m. – Rusijos imperijos vidaus reikalų ministras).

## Gyventojai

## Šaltiniai
Šiaurės provincija (Zambija)

**Šiaurės provincija** () – provincija šiaurės rytų Zambijoje, ribojasi su Tanzanija, Kongo DR ir Malaviu. Administracinis centras – Kasama.

2011 m. iš dalies Šiaurės provincijos sudaryta Mučingos provincija.

## Geografija

Paviršių užima plokščiakalnis, kuriame telkšo daug tektoninės kilmės ežerų – Tanganika, Bangveulu, Mveru Vantipa. Svarbiausia upė – Čambešis. Yra krioklių (Lumangvės krioklys, Kabvelumės krioklys, Čišimbos krioklys, Kalambo krioklys). Įsteigta keletas nacionalinių parkų.

Svarbiausi miestai: Kasama, Mbala, Mpika, Nakondė.

## Administracinis suskirstymas

Provincija padalinta į 12 apskričių (2022):

* Čilubio apskritis
* Činsalio apskritis
* Isokos apskritis
* Kaputos apskritis
* Kasamos apskritis
* Luvingu apskritis
* Mbalos apskritis
* Mpikos apskritis
* Mporokoso apskritis
* Mpulungu apskritis
* Mungvi apskritis
* Nakondės apskritis

## Išnašos
Šiaurės provincija

**Šiaurės provincija** gali reikšti administracinius vienetus šiose šalyse:

* Šiaurės provincija – Zambijoje;
* Šiaurės provincija – Kamerūne;
* Šiaurės provincija – Ruandoje;
* Šiaurės provincija – Naujojoje Kaledonijoje;
* Šiaurės provincija – Papua N. Gvinėjoje;
* Šiaurės provincija – Siera Leonėje;
* Šiaurės provincija – Šri Lankoje.
José Echegaray y Eizaguirre

**José Echegaray y Eizaguirre** (1832 m. balandžio 19 d. – 1916 m. rugsėjo 14 d.) buvo ispanų inžinierius, matematikas, politikas ir paskutinio XIX a. ketvirčio svarbiausias dramaturgas Ispanijoje.

Kartu su Provanco poetu Frédéric Mistral jis gavo Nobelio literatūros premiją 1904 m., tapdamas pirmu tai padarusiu ispanu. Jo žymiausia pjesė yra *El gran Galeoto*, parašyta XIX a. melodramų stiliumi. Tai istorija apie tai, kaip apkalbos apnuodija vidutinio amžiaus vyro laimę. Paramount Pictures pagal pjesę sukūrė nebylų filmą, pavadintą *Pasaulis ir jo žmona* ("The World and His Wife").

Kitos jo garsios pjesės yra *Šventoji ar madam*? (O locura o santidad, 1877 m.), *Mariana* (1892 m.), *El estigma* (1895 m.); Pypkė (La duda, 1898 m.) ir *El loco Dios* (1900 m.).
Mbala

**Mbala** () – miestas šiaurės rytų Zambijoje, Šiaurės provincijoje, toliausiai į šiaurę nutolęs reikšmingesnis Zambijos miestas. Mbala įsikūrusi 22 km į pietryčius nuo pietinio Tanganikos ežero kranto, Didžiojo riftinio slėnio pašlaitėje, 25 km nuo Tanzanijos sienos. Keliai į Kasamą ir Mpulungu (prie Tanganikos). Vyksta prekyba žemės ūkio produkcija. Yra Moto Moto muziejus. 40 km nuo Mbalos yra antras aukščiausias krioklys Afrikoje – Kalambo krioklys. 2010 m. surašymo duomenimis čia gyvena 24 930 žmonių.

## Istorija

Kolonijiniais laikais miestas vadintas ***Aberkornu*** ().

## Šaltiniai
Mechanizuotoji brigada (Portugalija)

**Portugalijos mechanizuotoji brigada** () – viena iš Portugalijos armijos brigadų. Suformuota 2006 m. iš *Atskirosios mechanizuotosios brigados* (*Brigada Mecanizada Independente*), kuri buvo suformuota iš *1-osios atskirosios mišriosios brigados* (*1ª Brigada Mista Independente*), o ši buvo suformuota iš *3-iosios pėstininkų divizijos* (*3ª Divisão de Infantaria*), kuri dar vadinta *[[Nuno Álvares Pereira|Nuno Alvareso]] divizija* (*Divisão Nun´Álvares*). Ši divizija buvo suformuota 1953 m. ir priskirta NATO pajėgoms. 

## Struktūra

Brigada bazuojasi *Santa Margarida da Coutada*, bazėje *Campo Militar de Santa Margarida*.

Brigadą sudaro:
* Štabo kuopa (*Companhia de Comando e Serviços*)
* Tankų grupė (*Grupo de Carros de Combate*)
* 1-asis mechanizuotųjų pėstininkų batalionas (*1º Batalhão de Infantaria Mecanizada*, kitaip *1º BIMec*)
* 2-asis mechanizuotųjų pėstininkų batalionas (*2º Batalhão de Infantaria Mecanizada*, kitaip *2º BIMec*)
* Žvalgybos eskadronas (*Esquadrão de Reconhecimento*, kitaip *ERec*)
* Lauko artilerijos grupė (*Grupo de Artilharia de Campanha*, kitaip *GAC*)
* Inžinerijos kuopa (*Companhia de Engenharia*, kitaip *CEng*)
* Ryšių kuopa (*Companhia de Transmissões*, kitaip *CTrms*)
* Oro gynyboa baterija (*Bateria de Artilharia Anti-Aérea*, kitaip *BtrAAA*)
* Užnugario paramos batalionas (*Batalhão de Apoio de Serviços*, kitaip *BApSvcs*)

## Ginkluotė
Pagrindinė brigados ginkluotė yra:
* Leopard 2A6 tankai,
* M113 šarvuotieji transporteriai
* 155 mm M109 savaeigės haubicos
* MIM-72 Chaparral zenitinių raketų savaeigė.
Mpika

**Mpika** () – miestas šiaurės rytų Zambijoje, Šiaurės provincijoje, 230 km į pietus nuo Kasamos. Pro miestą eina Lusakos-Dar es Salamo plentas ir geležinkelis. Verčiamasi prekyba žemės ūkio produkcija, turizmu. Apylinkėse yra krioklių, nacionalinių parkų.
Biurgersdorfas (Gordojė)

**Biurgersdorfas** (, nuo 1946 m. rugsėjo 7 d. ***Gordojė***, ) – gyvenvietė Rusijoje, Kaliningrado srities centrinėje dalyje, Gvardeisko rajone, nuo 2008 m. birželio 30 d. Znamensko kaimo gyvenvietės kaimas Alnos ir Priegliaus santakoje.

## Istorija

Notangos žemės kaimo pavadinimas vokiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. 1947–2005 m. Bolšaja Polianos apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Lvovo arena

**Lvovo arena** () – futbolo stadionas Lvove, Ukrainoje. Vienas iš UEFA Euro 2012 m. futbolo čempionato stadionų. Jame vyko 3 grupių etapo rungtynės. Stadionas talpina 34 915 žiūrovų. Nuo 2011 m. gruodžio 10 d. namų rungtynes žaidžia FK Karpati Lʹvìv.

Stadiono statybos darbai prasidėjo 2008 m. lapkričio 20 d.

Dėl karinio konflikto Donbase nuo 2014 m. iki 2016 m. pabaigos stadione namų rungtynes žaidė Donecko „Šachtar“.

## Išnašos

## Nuorodos
* Oficiali stadiono svetainė
* Stadiono nuotraukų galerija
Žemaičių tiesa

**Žemaičių tiesa** – Kretingos apskrities laikraštis, ėjęs 1944–1951 m.

## Istorija
1944 m. gruodžio 28 d. pradėtas leisti Lietuvos komunistų partijos (bolševikų) Kretingos apskrities komiteto ir apskrities darbo žmonių deputatų tarybos vykdomojo komiteto laikraštis, ėjęs 5000 egz. tiražu. Jo spausdinimui naudoti Pranciškonų spaustuvės įrengimai. Iš pradžių spaustuvė veikė Vytauto gatvės ir Tarybų (dabar – Rotušės) aikštės kampe esančiame pastate, vėliau buvo perkelta į Tarybų aikštę, o 1948 m. grąžinta į pirmines patalpas Vilniaus g. 6.

Po administracinio-teritorinio suskirstymo reformų „Žemaičių tiesą“ 1951 m. sausio 7 d. pakeitė Kretingos rajono laikraštis „Stalinietis“. „Žemaičių tiesa“ laikoma dabartinio Kretingos rajono laikraščio Švyturys pirmtaku.

## Redaktoriai
* Bronius Kisarauskas – 1944–1948 m.
* Vytautas Misevičius – 1948–1950 m.
* Genovaitė Taurinskienė – 1950 m.
* Antanas Steckis – 1951 m.

## Šaltiniai

## Nuorodos
* „Švyturio“ internetinė svetainė
Stalinietis

**Stalinietis** – Kretingos rajono laikraštis, ėjęs 1951–1961 m.

## Istorija
Laikraštis pradėtas leisti 1951 m. sausio 7 d. vietoje Kretingos apskrities laikraščio „Žemaičių tiesa“. Leido Lietuvos komunistų partijos Kretingos rajono komitetas ir Kretingos rajono darbo žmonių deputatų taryba. Tiražas siekė 5000 egz.

1961 m. lapkričio 7 d. pavadintas „Į komunizmą“.

## Redaktoriai
* Antanas Steckis – 1951–1952 m.
* A. Meškauskas – 1953–1954 m.
* Bronius Lazdynas – 1954–1958 m.
* Aleksandras Katkus – 1958–1961 m.

## Šaltiniai

## Nuorodos
* „Švyturio“ internetinė svetainė
Čambešis

**Čambešis** () – upė šiaurės rytų Zambijoje; tolimiausia Kongo upės ištaka. Prasideda 1760 m aukštyje, į pietus nuo Tanganikos ežero. Teka plokščiakalniu, daugiausia pietvakarių kryptimi. Įteka į Bangveulu ežero pelkynes, o lietinguoju laikotarpiu jas paverčia dideliu ežeru ir susijungia su Luapulos upe. Per Luapulos ir Luvua upes Čambešio vandenys pasiekia Kongą.

Upės vagos plotis 100 m, potvynių metu – 400 m. Sudaro plačią (iki 25 km), pelkėtą, senvagių išraižytą salpą.

## Šaltiniai
Pionierių narų padaliniai

**Pionierių narų padaliniai** () – Portugalijos karinio laivyno kovos narų padaliniai.

Pionierių narų dalinys buvo sukurtas 1972 m. pabaigoje, vykstant Portugalijos kolonijiniam karui. Jo prireikė Gvinėjos jūrų gynybos vadovybei operatyvinėms užduotims vykdyti. Dalinys buvo išformuotas 1975 m. panaikinus šią vadovybę. Po to užsiimti operatyvine narų veikla buvo paskirta Narų mokykla (*Escola de Mergulhadores*).

*1-asis pionierių narų dalinys* (*Destacamento de Mergulhadores Sapadores Nº1*) buvo atkurtas 1988 m. birželio 1 d. Tada prireikė dalinio, galinčio užsiimti kariniu nardymu. Veikla, kuria domėjosi viešuomenė, t. y., nuskendusių laivų ir pan. objektų traukimas, paieškos ir gelbėjimo operacijos buvo paliktos Narų mokyklai.

1995 m. sausio 1 d. buvo suformuotas *2-asis pionierių narų padalinys* (*Destacamento de Mergulhadores Sapadores Nº2*). Visas realus narų darbas nuo tada priskirtas pionierių narų padaliniams. Narų mokyklai paliktas tik narų mokymas.

Abu padaliniai bazuojasi Povandeninio laivyno pastatuose Alfeitės laivyno bazėje. Administraciniu požiūriu jie pavaldūs laivyno administracinei vadovybei, o operatyviniu požiūriu – laivyno operatyvinei vadovybei *Qeiras*'e.

## Funkcijos
* Jūrų minavimo operacijos
* Taktinė pakrantės žvalgyba ir kliūčių nuvalymas prieš jūrų desantą.
* Povandeninės puolamosios operacijos (jūroje, pakrantės linijoje, upėse, uostuose).
* Sprogmenų naikinimas
* Kėlimo narų darbai, jų tarpe nuskendusių laivų paieška, remontas ir atstatymas.
* Paieškos ir gelbėjimo operacijos.
* Bendradarbiavimas stebint veiklas, susijusias su jūros dugnu.
* Bendradarbiavimas jūros moksliniuose tyrimuose.
Į komunizmą

**Į komunizmą** – Kretingos rajono laikraštis, ėjęs 1961–1962 m. 

## Istorija
Pasmerkus Stalino asmens kultą ir įsibėgėjus chruščioviniam „atšilimui“ Kretingos rajono laikraštis „Stalinietis“ buvo pavadintas „Į komunizmą“. Pirmasis jo numeris pasirodė simboliškai 1961 m. lapkričio 7 d., t. y. bolševikų įvykdyto perversmo, vadinamo Spalio revoliucija, dieną.

Laikraštis ėjo trumpai, buvo leidžiamas tris kartus per savaitę, neviršijo 5000 egz. tiražo. Leido Lietuvos komunistų partijos Kretingos rajono komitetas ir Kretingos rajono darbo žmonių deputatų taryba. 1962 m. gegužės 2 d. vietoje jo pradėjo eiti Klaipėdos ir Kretingos rajonams skirtas laikraštis „Švyturys“. 

## Redaktoriai
* Aleksandras Katkus – 1961–1962 m.

## Šaltiniai

## Nuorodos
*„Švyturio“ internetinė svetainė
Mveru Vantipa

**Mveru Vantipa** () – ežeras šiaurės rytų Zambijoje, Šiaurės provincijoje, įsiterpęs tarp Mveru (40 km į vakarus) ir Tanganikos (25 km į rytus) ežerų. Telkšo Didžiajame riftiniame slėnyje. Ežero dydis priklausomai nuo sezono smarkiai kinta, įprastas ilgis siekia 65 km, plotis 20 km. Mveru Vantipą supa dideli pelkynių, maršų plotai. Kartais Kalungvišio upe susisiekia su Mveru ežeru. Ežero vanduo yra silpnai druskingas, drumstas.

Ežeras ir jį supančios šlapynės paskelbtos Mveru Vantipos nacionaliniu parku. Greta ežero yra Kaputos miestas.
Lumangvės krioklys

**Lumangvės krioklys** () – krioklys šiaurės rytų Zambijoje, Šiaurės provincijoje, Kalungvišio upėje (įteka į Mveru ežerą). Tai vndeningiausias ir plačiausias vien tik Zambijos teritorijoje esantis krioklys. Jo aukštis siekia 30-40 m, plotis 160 m. Lumangvės krioklys pats vandeningiausias būna gegužės-birželio mėnesiais, tada purslų srautas virš jo pakyla iki 100 m.

Krioklys pasiekiamas Kavambvos-Mporokoso keliu. 6 km žemiau Lumangvės krioklio krenta Kabvelumės krioklys.
William Butler Yeats

**Viljamas Batleris Jeitsas** (*William Butler Yeats*; 1865 m. birželio 13 d. – 1939 m. sausio 28 d.) – airių poetas ir dramaturgas, viena ryškiausių XX a. literatūros asmenybių. Jeitsas buvo pagrindinė jėga Keltų atgimime, kartu su ledi Gregori, Edward Martyn ir kitais įkūrė Abatijos teatrą, kurio gyvavimo pradžioje jam vadovavo. 1923 m. jis tapo pirmuoju airiu, gavusiu Nobelio literatūros premiją už, kaip Nobelio premijos komitetas teigė, „įkvėpiančią poeziją, kuri labai artistiška forma atskleidžia visos tautos dvasią“. Jeitsas yra vienas iš kelių Nobelio premijos laureatų, savo geriausius kūrinius parašiusių po premijos įteikimo. Žymiausi kūriniai: *Bokštas* (1928 m.), *Vingiuoti laiptai ir kitos poemos* (1929 m.).

Jeitsas gimė ir mokėsi Dubline, bet vaikystę praleido Slaigo grafystėje. Jaunystėje jis studijavo poeziją ir nuo mažų dienų domėjosi airių legendomis ir mistika. Tai buvo pagrindinė pirmojo jo kūrybos etapo, trukusio iki XX a. pradžios, tema. Pirmas jo poezijos tomas buvo išleistas 1889 m. Lėto ritmo ir lyrinės poemos rodo Edmund Spenser, Percy Bysshe Shelley ir prerafaelitų brolijos poetų įtaką. Nuo 1900 m. Jeitso poezija tapo fizinė ir realistinė. Jis atsižadėjo jaunystėje jam būdingų transcendentalistinių pažiūrų, tačiau jo kūriniuose išliko fizinės ir dvasinės kaukės, ciklinės gyvenimo teorijos.

## Šaltiniai
Mažasis Nuras

**Mažasis Nuras** (, nuo 1946 m. rugsėjo 7 d. ***Suchodolė***, ) – gyvenvietė Rusijoje, Kaliningrado srities centrinėje dalyje, Gvardeisko rajone, nuo 2005 m. Znamensko kaimo gyvenvietės kaimas Alnos dešiniajame krante.

## Istorija

Nadruvos žemės kaimo pavadinimas *Nuwir* prūsiškos kilmės, kaimas minimas 1413 m.  1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. 1947–2005 m. Bolšaja Polianos apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Gdansko Arena

**Gdansko Arena** – futbolo stadionas Gdanske, Lenkijoje. Statybų darbai pradėti 2008 m., baigti 2011 m. Stadione yra 44 000 sėdimų vietų, įskaitant 1 500 VIP ir 50 neįgaliesiems skirtų vietų. Pastatytas Euro 2012 čempionatui, per jį buvo sužaistos 3 grupių turnyro rungtynės. Stadione namų rungtynes žaidžia Lechia Gdańsk.

Gintarinės spalvos stadionas ministrų tarybos sprendimu 2007 m. buvo pavadintas *Baltijos arena* (). Tarp 2010–2015 m. pagal sutartį su rėmėju stadionas vadinosi *PGE Arena*. Pakitus rėmėjui, tarp 2015–2020 m. pakeistas ir pavadinimas į *Stadion Energa*. Pasibaigus sutarčiai, stadionas liko be pavadinimo – vadinamas tiesiog *Gdansko miesto arena*.

Pirmosios rungtynės vyko tarp Lechia Gdańsk ir Cracovia ir baigėsi lygiosiomis 1–1. Pirmosios tarptautinės rungtynės sužaistos lygiosiomis 2–2 2011 m. rugsėjo 6 d. tarp Lenkijos ir Vokietijos rinktinių.

## Nuorodos
* Oficiali Euro 2012 pasiruošimo svetainė 

## Šaltiniai
Kalambo krioklys

**Kalambo krioklys** () – krioklys šiaurės rytų Zambijoje (Šiaurės provincija) bei pietvakarių Tanzanijoje, Kalambo upėje, prie pietrytinio Tanganikos ežero kranto. Krioklys krenta nuo plokščiakalnio krašto į Didįjį riftinį slėnį. Tai vienas didžiausių nenutrūkstamos srovės krioklių Afrikoje, nusileidžiantis tik Tugelos kriokliui (PAR). Krioklio tikslų aukštį sunku išmatuoti, vienas iš siūlomų rezultatų yra 221 m, nors skirtingos versijos siūlo nuo 200 iki 300 m ar 427 m. Krioklio plotis nuo 2 m sausuoju laikotarpiu iki 15 m po liūčių. Žemiau krioklio Kalambo upė dar 5 km teka ~300 m gylio kanjonu, kol pasiekia Tanganikos pakrantės lygumą.

Greta krioklio rasta Ašelio kultūros radinių. Krioklio skardžio nišose įsikūrę afrikiniai marabu.

## Šaltiniai
Katynės žudynių paminklinis akmuo Osoveco Tverdzoje

**Katynės žudynių paminklinis akmuo Osoveco Tverdzoje** () - paminklas skirtas paminėti 70-ąsias Katynės žudynių metines ir jų aukoms atminti. Paminklas atidengtas 2010 m. balandžio 16 dieną. Ant šalia paminklo esančių ąžuolų kelmų užrašytos dešimties žudynėse nužudytų karininkų vardai ir pavardės, kurie tarpukariu tarnavo Osoveco Tverdzos tvirtovėje. 

## Nuotraukos


Vaizdas:Polish Army field altar.JPG|Paminklo atidengimo metu pastatytas altorius
Vaizdas:Polish ołtarz.JPG|Paminklo atidengimo metu vykusios mišios
Vaizdas:Twierdza Osowiec. Pomnik mordu katyńskiego.JPG|Žudynėms atminti skirtas paminklas
Vaizdas:Twierdza Osowiec.Tablica pomnika..JPG|Paminklinė lenta
Vaizdas:Twierdza Osowiec. Pomnik ofiar mordu katyńskiego.JPG|Paminklo išdėstymas
Vaizdas:Twierdza Osowiec.Tablica do dębu.JPG|Paminkliniai ąžuolų kelmai skirti nužudytiesiems karininkams atminti
Vaizdas:Twierdza Osowiec. Club soldier.JPG|Paminklas iš šono


## Taip pat skaitykite

* Katynės žudynės.

## Nuorodos

* Aprašymas apie paminklo atidengimą (lenk.);
* Aprašymas apie paminklą I(lenk.) ;
* Aprašymas apie paminklą II (lenk.);
* Katynės žudynėms atminti skirtas tinklalapis (lenk.) .
Stojanas Stalevas

**Stojanas Živkovas Stalevas** (; g. 1952 m. gruodžio 5 d. Sofija, Bulgarija) - bulgarų teisininkas, diplomatas (ambasadorius), buvęs politikas,  ministras. 

## Biografija

Kliment Ohridski universitete baigė teisę. 

Sofijoje dirbo advokatu, Teisės f. dėstytoju (jūrų teisės). 1990 pirmojo demokratiškai išrinkto Bulgarijos prezidento patarėjas, nuo 1991 m. ambasadorius Vokietijoje, 1997 užsienio reikalų ministras Stefan Sofijanski Vyriausybėje. 1998-2005 m. ambasadorius Turkijoje. Nuo 2006 m. Užsienio investicijų agentūros vadovas.
Červonės Bagno draustinis

**Červonės Bagno draustinis**, **Raudonųjų Pelkių draustinis** () - draustinis esantis Bebro upės žemumoje, šiaurės rytų Lenkijoje, Palenkės vaivadijoje, Goniondzo ir Raigardo valsčiuose. Tai viena geriausiai išsilaikiusių senovinių pelkių ir miškų vietų Centrinėje Europoje. Draustinis įsikūręs Bebro nacionaliniame parke. Draustinis įkurtas 1981 metais. Dar tarpukariu čia buvo įsteigti du draustiniai.

## Gyvūnija

Draustinyje gyvena Kanopiniai-briedžiai (*Alces alces*), Balinis elnias (*Cervus elaphus*), Stirnos (*Capreolus capreolus*) ir Vilkai (*Canis lupus*). Taip pat gyvena paukščiai: Jūrinis erelis (*Haliaeetus albicilla*), Kilnusis erelis (*Aquila chrysaetos*), Mažasis erelis rėksnys (*Aquila pomarina*).


Vaizdas:Bigbullmoose.jpg |Briedis
Vaizdas:Srna and srnče.jpg |Stirna
Vaizdas:Zoo-Dortmund-IMG 5513.JPG|Elnias
Vaizdas:Haliaeetus albicilla - Naumann.jpg |Mažasis erelis rėksnys
Vaizdas:Aquila pomarina.jpg|Jūrinis erelis
Vaizdas:Steinadler Aquila chrysaetos frontal Richard Bartz.jpg|Kilnusis erelis


## Augalija

Draustinyje auga daug beržų (*Betula*), taip pat auga reti augalai kaip: Apskritalapė saulašarė (*Drosera rotundifolia *), Karališkoji glindė (*Pedicularis sceptrum-carolinum*). 
 

Vaizdas:Betula humilis.jpg |Liekninis beržas
Vaizdas:Epipactis palustris 100705a.jpg |Žiedinis Pelkinis skiautalūpis
Vaizdas:Dactylorhiza majalis.jpg |Plačialapė gegūnė 
Vaizdas:Pedicularis sceptrum-carolinum A.jpg |Karališkoji glindė
Vaizdas:Drosera rotundifolia flower.jpg |Apskritalapė saulašarė
Vaizdas:Drosera rotundifolia leaf1.jpg |Vabzdžiaėdžių augalų lapai


## Taip pat skaitykite

* Bebro nacionalinis parkas.

## Literatūra

* Tomasz Kłosowski: Biebrza. Kraina moczarów. 1994. ISBN 83-85496-23-8.  
* Samojlik: Szlakiem urokliwości biebrzańskiej. 1999. ISBN 83-903733-1-9.  
* Wszechnica Biebrzańska. Zeszyt 1. 2006. ISBN 83-921241-7-0.

## Nuorodos

* Draustinio nuotraukos ;
* Bebro nacionalinio parko tinklalapis (lenk.);
* Video medžiaga apie draustinį;
* Aprašymas apie draustinį I (lenk.) ;
* Aprašymas apie draustinį II (lenk.) ;
* Aprašymas apie draustinį III (lenk.).
Luapulos provincija

**Luapulos provincija** () – provincija šiaurės Zambijoje, ribojasi su Kongo DR. Administracinis centras – Mansa.

## Geografija

Provincijos teritorija driekiasi Didysis riftinis slėnis. Telkšo Mveru, Bangveulu ežerai, Kongo DR pasieniu teka Luapulos upė. Yra Lusengos nacionalinis parkas.

Svarbiausi miestai: Mansa, Nčelengė, Samfija, Kavambva.

## Administracinis suskirstymas

Provincija padalinta į 11 apskričių (2022):

* Čembės apskritis
* Čiengi apskritis
* Čipilio apskritis
* Kavambvos apskritis
* Lungos apskritis
* Mansos apskritis
* Milengės apskritis
* Mvansabombvės apskritis
* Mvensės apskritis
* Nčelengės apskritis
* Samfijos apskritis

## Šaltiniai
U96

**U96** – Vokietijos techno muzikos projektas. Grupė išgarsėjo 1991 m. debiutiniu, vienu garsiausių techno muzikos hitų „Das Boot“. Toliau tęsė gana sėkmingą veiklą iki 2000-ųjų leisdami eurodance pakraipos singlus.

## Istorija

U96 susikūrė 1991 m. Grupės įkvėpėju buvo prodiuseris Alex Christensen. U96 kūrybinę komandą sudarė prodiuseriai Helmut Hoinkins, Hajo Panarinfo, Ingo Hauss, pasivadinę *Matiz*. Grupės pradžia buvo Alex Christensen noras sukurti techno adaptaciją Klaus Doldinger garso takeliui, sukurtam 1981 m. Wolfgang Petersen filmui „Das Boot“. Grupė pasivadino filme vaizduojamo vokiečių karo povandeninio laivo U96 pavadinimu. Singlas „Das Boot“ 1991 m. pasiekė Vokietijos topų Nr. 1 poziciją ir tapo didžiuliu Europiniu hitu.

Po įspūdingos debiutinio singlo sėkmės grupė toliau tęsė veiklą leisdami Vokietijos ir europinius hitus „I Wanna Be a Kennedy“, „Love Sees No Colour“, „Night in Motion“. Grupės veidu tapo Alex Christensen ir ivairūs kviestiniai vokalistai. 1995 m. albumas *„Club Bizarre“* buvo praturtintas ambient ir trance stiliais ir stebėtinai melodingas kaip techno grupei su dainomis „Club Bizarre“ ir „Love Religion“. 1996 m. grupė pasuko į labiau komercinį eurodance stilių (dainos „Heaven“, „A Night to Remember“). 2000 m. grupės kūrybinį kelią susumavo rinkinys *„Best of 1991–2001“* ir perleistas remiksuotas „Das Boot“.

Nuo 2000 m. Alex Christensen išsiskyrė su komanda *Matiz* ir reprezentavo grupę vienas. 2007 m. išleido albumą *„Out of Wilhelmsburg“*, net iš toli nepanašų į ankstesnius U96 darbus – pop stiliaus.

## Nariai

* Alex Christensen
* Helmut Hoinkins
* Hajo Panarinfo
* Ingo Hauss

## Diskografija

* 1992 m. Das Boot
* 1993 m. Reppluged
* 1995 m. Club Bizarre
* 1996 m. Heaven
* 2000 m. The Best Of 1991–2001 (rinkinys)
* 2018 m. Reboot
* 2020 m. Transhuman

## Nuorodos

* Alex Christensen tinklalapis
* Allmusic apie U96: biografija, reviu
*
Nacionalinis stadionas (Varšuva)

**Nacionalinis stadionas** () – futbolo stadionas Varšuvoje, Lenkijoje. 58 580 sėdimos vietos.

## Istorija

Statybų darbai prasidėjo 2008 m. nugriovus seną *„Dešimtmečio stadioną“*. Pabaigtas 2011 m. lapkričio mėnesį. Stadione vyko Euro 2012 čempionato atidarymas, taip pat buvo žaidžiamos dvejos grupės rungtynės, ketvirtfinalis ir pusfinalis.

## Nuorodos
* Oficiali stadiono svetainė
* Fotografijų galerija
Osoveco tvirtovės draugija

**Osoveco tvirtovės draugija** () - draugija įkurta 1996 metais. Draugija įsikūrusi Osoveco Tverdzos gyvenvietėje esančioje Osoveco tvirtovėje. Draugijos pirmininkas *Mirosław Worona*. Draugija rūpinasi tvirtovės išsaugojimu, atstatymu, rekonstrukcija, taip pat rengia įvairius renginius, pažintines ekskursijas ir rūpinasi tvirtovės muziejumi. Draugija labai prisidėjo prie Paminklinio akmens Katynės žudynių aukoms atminti pastatymo.


Vaizdas:Osowiec Fortress Museum.JPG|Įėjimas į muziejų
Vaizdas:Twierdza Osowiec. Pomnik mordu.JPG|Paminklinis akmuo Katynės žudynių aukoms atminti


## Nuorodos

* Osoveco tvirtovės muziejaus tinklalapis (lenk.) ;
* Tvirtovės restauravimo darbų aprašymas (lenk.) .
Bžozuvka Folvarčna

**Bžozuvka Folvarčna** () – kaimas Lenkijos šiaurės rytuose, Jasionuvkos valsčiuje, Monkų apskrityje, Palenkės vaivadijoje. Kaimas yra apie 20 km į rytus nuo Monkų ir 27 km į šiaurę nuo vaivadijos centro Balstogės.

## Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.


Vaizdas:Podlaskie - Jasionówka - Brzozówka Folwarczna - W - Droga - v-E 2.jpg
Vaizdas:Podlaskie - Jasionówka - Brzozówka Folwarczna - W - Droga - v-E.jpg
Palivarko Krasnė

**Palivarko Krasnė** () – kaimas Lenkijos šiaurės rytuose, 9 km į pietryčius nuo Jasionuvkos 21 km į rytus nuo Monkų ir 25 km į šiaurę nuo vaivadijos centro Balstogės.

## Istorija

Nuo VIII a. pr. m. e. iki XIX a. šiose vietovėse gyveno lietuviams artima baltų tauta jotvingiai. Nuo XIII-XIV a. iki 1569 m. kaimas priklausė LDK. XIX a. čia buvo 3 kaimai – *Krasno Folwarczne*, *Krasno Małe* ir *Krasno Stare*, priklausę Balstogės apskrities Obrubnikų valsčiui.

## Šaltiniai
Vaineikupis

**Vaineikupis** – upelis Vakarų Lietuvoje, centrinėje Kretingos rajono savivaldybės teritorijos dalyje, kairysis Akmenos intakas.

## Etimologija
Upėvardis kilo iš vietovardžio Vaineikiai, atsiradusio iš asmenvardžio *Vaineikis*. Rašytiniuose šaltiniuose rašomas *Voyneykupis, Wojnejkupis, Vaineikupis*. 2001 m. patvirtintame Lietuvos Respublikos upių ir tvenkinių klasifikatoriuje upėvardis iškreiptai rašomas *Vainekupis*.

## Geografija
Ištakos yra Didžiųjų Žalimų kaimo žemių pietrytinėje dalyje, 8,3 km į pietvakarius nuo Salantų. Teka vakarų kryptimi skersai Vaineikių miško, centrine jo dalimi. Į Akmeną įteka 1,09 km į šiaurės rytus nuo Kašučių kaimo, ties riba su Vaineikiais, 48,0 km nuo jos žiočių.

Dešiniajame krante yra Vaineikių I senosios kapinės, kairiajame krante – Gargždupio senosios kapinės ir Kašučių senovės žemdirbystės vieta.

Gyvenvietės: Didieji Žalimai, Vaineikių Medsėdžiai, Vaineikiai, Gargždupis, Kašučiai.

## Nuorodos
* Lietuvos Respublikos upių ir tvenkinių klasifikatorius
Šukupis

**Šukupis** – upelis Vakarų Lietuvoje, centrinėje Kretingos rajono savivaldybės teritorijos dalyje, kairysis Akmenos intakas.

## Etimologija
Upėvardis kilo iš žodžio *šukė*. Rašytiniuose šaltiniuose rašomas *Szukupis, Sukupis, Шукописъ, Шукупис, Šukupis*. Vietos gyventojų kartais vadinamas senuoju trumpiniu – *Šukės upeliu*. Iš upelio vardo kilo Šukės gyvenvietės pavadinimas.

## Geografija
Ištakos yra Kūlupėnų kaimo žemių šiauriniame pakraštyje, Birštalo miške, ties riba su Tinteliais, 10,2 km į pietvakarius nuo Salantų. Teka pietvakarių kryptimi, Pipirų kaime daro lankstą į šiaurės vakarus, perkirtęs Kūlupėnų mišką, Vaineikių Medsėdžiuose pasuka į vakarus, o netoli žiočių Žiogelių kaime pasisuka į šiaurę. Nuo versmių iki Šukės vaga sureguliuota, paversta melioracijos kanalu. Toliau upelis teka eroziniu slėniu, apaugusiu medžiais ir krūmais. Į Akmeną įteka Žiogelių kaime, 0,84 km į pietvakarius nuo Kašučių tilto per Akmeną kelyje Darbėnai–Kūlupėnai, 45,6 km nuo jos žiočių.

Šukės kaime įrengtas tvenkinys.

Dešiniajame krante yra Vaineikių Medsėdžių senosios kapinės, kairiajame – Kūlupėnų paminklas partizanams, Šukės senosios kapinės, Genčų dvarvietė.

Gyvenvietės: Kūlupėnai, Pipirai, Vaineikių Medsėdžiai, Šukė, Žiogeliai.

## Nuorodos
* Lietuvos Respublikos upių ir tvenkinių klasifikatorius
Pilsupis (Akmena)

**Pilsupis** – upelis Vakarų Lietuvoje, pietvakarinėje Kretingos rajono savivaldybės teritorijos dalyje, kairysis Akmenos intakas.

## Etimologija
Manoma, kad upeliui vardą davė prie žiočių stūksantis piliakalnis (žem. *pilė, pilalė*). Rašytiniuose šaltiniuose rašomas *Пелцуписъ, Pilsupis*. Nuo 1934 m. upelio vardas prigijo Traidžių kaimo naujakurių sodyboms, o XX a. antroje pusėje visas kaimas oficialiai buvo vadinamas *Pilsupiu*.

## Geografija
Ištakos yra Voveraičių kaimo žemių rytiniame pakraštyje, Girės miške, 8,5 km į šiaurės rytus nuo Kretingos. Aukštupyje palei mišką teka į pietus, o kaimo pietrytiniame pakraštyje pasuka į vakarus. Nuo versmių iki Traidžių vaga sureguliuota, paversta melioracijos kanalu. Toliau upelis teka eroziniu slėniu, apaugusiu medžiais ir krūmais. Į Akmeną įteka Kurmaičiuose, 0,4 km į vakarus nuo tilto kelyje Kurmaičiai–Genčai, 38,4 km nuo jos žiočių.

Žemupyje Kurmaičiuose tyvuliuoja Padvarių tvenkinys.

Dešiniajame krante yra Voveraičių senovės žemdirbystės vieta, Voveraičių, Traidžių I ir Kurmaičių III senosios kapinės, kairiajame – Traidžių II ir Kurmaičių I senosios kapinės bei Kurmaičių piliakalnis.

Gyvenvietės: Voveraičiai, Traidžiai, Kurmaičiai.

## Nuorodos
* Lietuvos Respublikos upių ir tvenkinių klasifikatorius
Jasionuvka

**Jasionuvkà**  () – kaimas Lenkijos šiaurės rytuose, 16 km į rytus nuo Monkų ir 33 km į šiaurę nuo Balstogės. Valsčiaus centras. Kaime įsikūrusi Jasionuvkos Šv. Trejybės parapija.

## Istorija

Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. kaimas priklausė LDK.

Apie 1800 m. kaime įkurtos Jasionuvkos žydų kapinės. XIX a. buvo miestelis Balstogės apskrities Obrubnikų valsčiuje. XX a. trečiajame dešimtmetyje kaime gyveno 1879 gyventojai iš kurių 1279 žydai ir 11 totorių. Po II pasaulinio karo kaime liko tik 400 gyventojų.

## Šaltiniai
Bravia Chaimite

**Bravia Chaimite** – Portugalijos gamybos šarvuotis, kurį gamino Portugalijos kompanija „Bravia“. Šiuos šarvuočius Portugalijos ginkluotosios pajėgos naudojo kolonijiniuose karuose (1967–1974 m.) Angoloje, Mozambike ir Portugalijos Gvinėjoje.

Tada ginkluotėje buvo du *Chaimite* variantai:
* VBTP V-200 – šarvuotasis transporteris (). Įgula vairuotojas, perveža 10 kareivių. Ginkluotas .50 Browning sunkiuoju kulkosvaidžiu.
* VBPM V-600 – minosvaidžio transporteris (). Įgula 4 kariai, ginkluotas .30 kalibro M1919 Browning kulkosvaidžiu ir 81 mm minosvaidžiu.
Abu variantai turėjo 155 AG dyzelį su automatine pavarų dėže. Didžiausias greitis – 99 km/val. Šarvai atlaiko 7,62 mm NATO kalibro kulkas.

Dabar *Chaimite* palaipsniui išimami iš Portugalijos armijos ginkluotės ir keičiami austriškais šarvuočiais *[[Pandur II 8x8]]*.

## Variantai
* **V-200**: šarvuotasis transporteris
* **V-200 Armada 60**: specialus variantas Portugalijos jūrų pėstininkams, ginkluotas daugiavamzdžiu 60 mm raketų leistuvu
* **V-300**: lengvasis paramos ugnimi šarvuotis, ginkluotas nuo 7,62 mm NATO kulkosvaidžio iki 20 mm patrankos
* **V-400**: lengvasis paramos ugnimi šarvuotis, ginkluotas 90 mm patranka
* **V-500**: ryšių ir vadovybės šarvuotis
* **V-600**: minosvaidžio transporteris, ginkluotas 81 mm ar 120 mm minosvaidžiu
* **V-700**: prieštankinis šarvuotis, ginkluotas Swingfire ar HOT PTVR leistuvu.
* **V-800**: sužeistųjų evakavimo šarvuotis
* **V-900**: technikos evakavimo šarvuotis
* **V-1000**: priešriaušinis šarvuotis, ginkluotas vandens patranka.

## Naudotojai
* : Portugalijos armija ir Portugalijos jūrų pėstininkų korpusas – 80, išimami iš ginkluotės.
* : Palestinos išsivadavimo organizacija – 1, buvo gautas iš Libijos. 1982 m. jį kaip trofėjų Bekaa slėnyje paėmė Izraelio ginkluotosios pajėgos.
* : Peru jūrų pėstininkai – 32
*  – Filipinų armija ir Filipinų jūrų pėstininkų korpusas – 40
* : Vidaus saugumo pajėgos – 30, keletas 1976 m. perduota Kedrų gvardiečiams.
* : Prezidento gvardija – 16

## Nuorodos